stanford-oval/wikipedia huggingface dataset:
กองทัพคองเกรสโปแลนด์
กำลังพล

ผู้บังคับบัญชาสำคัญ Ignacy Prądzyński, Józef Bem, และ พลเอก Jan Henryk Dąbrowski. ภายใต้ผู้บัญชาการทหารสูงสุด แกรนด์ดยุกคอนสแตนติน ปาฟโลวิชแห่งรัสเซีย ซึ่งมีฐานะเป็นผู้บังคับบัญชาของสภาทหาร.
กำลังพลกองประจำการในยามปกติมีจำนวนถึง 28,000-30,000 นาย (sources vary). กำลังพลกองประจำการ ในระหว่างการกบฏพฤศจิกายน มีจำนวน 100,000 นาย. มากกว่าครึ่งนั้นเป็นผู้ที่ผ่านการสอบคัดเลือก มีจำนวน 57,000 นาย จะถูกประจำการตามแนวรบ.
การจัดกำลังของกองทัพก่อนการกบฏ ประกอบด้วย 2 กองพลทหารราบ กับอีก 3 กองพลน้อย, 2 กองพลทหารม้า กับอีก 3 กองพลน้อย และ 2 กองพลน้อยทหารปืนใหญ่ (ทหารราบ และ ทหารม้า). โดยกำลังพลของกองพลน้อยทหารราบจำนวน 3,600 นาย, กำลังพลของกองพลน้อยทหารม้าจำนวนครึ่งหนึ่งของกองพลน้อยทหารราบ.
ดูเพิ่ม

กองทัพดัชชีดัชชีวอร์ซอ
กองทัพเครือจักรภพโปแลนด์-ลิทัวเนีย
กองทหารต่างด้าวโปแลนด์ (นโปเลียน)
หนังสืออ่านเพิ่ม

Mieczysław Chojnacki (1961). Wojsko Królestwa Polskiego, 1815–1831. Państwowe zakłady wydawn. szkolnych. สืบค้นเมื่อ 13 May 2012.
Wacław Tokarz (1917). Armja Królestwa Polskiego : 1815–1830. Nakł. Departamentu Wojskowego Naczelnego Komitetu Narodowego. สืบค้นเมื่อ 13 May 2012.
| ลิงก์ไปยังบทความที่เกี่ยวข้อง |
| --- | --- |
แม่แบบ:กองทัพคองเกรสโปแลนด์ แม่แบบ:กองทัพโปแลนด์
กีฬาแห่งชาติ ครั้งที่ 19

| --- | --- |
เมืองเจ้าภาพ: จังหวัดจันทบุรี
ทีมเข้าร่วม: 10 เขต
นักกีฬาเข้าร่วม: 2,804 คน
กีฬา: 16 ชนิดกีฬา
พิธีเปิด: 14 มกราคม 2532 (2532-01-14)
พิธีปิด: 20 มกราคม 2532 (2532-01-20)
← ครั้งที่ 18ครั้งที่ 20 →
การแข่งขันกีฬาแห่งชาติ ครั้งที่ 19  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดจันทบุรี ระหว่างวันที่ 14 – 20 มกราคม พ.ศ. 2532 มีการแข่งขัน 16 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง และตะกร้อลอดห่วง มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 2,804 คน
ชนิดกีฬาที่ใช้ในการแข่งขัน

กรีฑา
แบดมินตัน
บาสเกตบอล
มวยสากลสมัครเล่น
จักรยาน
ฟุตบอล
เทนนิส
เซปักตะกร้อ
ยิงปืน
เทเบิลเทนนิส
วอลเลย์บอล
ว่ายน้ำ
ยูโด
ยกน้ำหนัก
โบว์ลิ่ง
ตะกร้อลอดห่วง
กีฬาแห่งชาติ ครั้งที่ 24

| --- | --- |

เมืองเจ้าภาพ: จังหวัดพระนครศรีอยุธยา
ทีมเข้าร่วม: 10 เขต
นักกีฬาเข้าร่วม: 3,185 คน
กีฬา: 17 ชนิดกีฬา
พิธีเปิด: 17 มีนาคม 2534 (2534-03-17)
พิธีปิด: 23 มีนาคม 2534 (2534-03-23)
สนามกีฬาหลัก: สนามกีฬาจังหวัดพระนครศรีอยุธยา
← ครั้งที่ 23ครั้งที่ 25 →
การแข่งขันกีฬาแห่งชาติ ครั้งที่ 24 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดพระนครศรีอยุธยา ระหว่างวันที่ 17 – 23 มีนาคม พ.ศ. 2534 เรียกชื่อเกมส์แข่งขันว่า “กรุงเก่าเกมส์” มีการแข่งขัน 17 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง ยิมนาสติก เปตอง รักบี้ฟุตบอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 3,185 คน
ชนิดกีฬาที่ใช้ในการแข่งขัน

กรีฑา
แบดมินตัน
บาสเกตบอล
มวยสากลสมัครเล่น
จักรยาน
ฟุตบอล
ตะกร้อ
เซปักตะกร้อ
ตะกร้อลอดห่วง
ยิงปืน
เทเบิลเทนนิส
วอลเลย์บอล
ว่ายน้ำ
ยูโด
ยกน้ำหนัก
ยิมนาสติก
โบว์ลิ่ง
เปตอง
รักบี้ฟุตบอล
การทุจริตในโครงการท่าอากาศยานสุวรรณภูมิ

นับตั้งแต่เริ่มต้นโครงการก่อสร้างเป็นต้นมา ก็ได้มีข้อกล่าวหาการทุจริตในโครงการก่อสร้างท่าอากาศยานสุวรรณภูมิโดยตลอด โดยข้อกล่าวหาการทุจริตเริ่มขึ้นในคริสต์ทศวรรษ 1970 ภายหลังการจัดซื้อที่ดินของรัฐบาลจอมพล ถนอม กิตติขจร ซึ่งกินเวลามาจนถึงรัฐบาลพันตำรวจโท ทักษิณ ชินวัตร ซึ่งมีความคืบหน้าของการก่อสร้างท่าอากาศยานมากที่สุด จนถึงปัจจุบัน ยังไม่มีองค์การใดที่สามารถพิสูจน์ข้อเท็จจริงเกี่ยวกับการทุจริตในโครงการก่อสร้างได้เลย[ต้องการอ้างอิง]
ในรัฐประหารในประเทศไทย พ.ศ. 2549 กองทัพไทยอาศัยข้อกล่าวหาการทุจริตในโครงการก่อสร้างท่าอากาศยานสุวรรณภูมิเป็นหนึ่งในข้ออ้างรัฐประหาร ส่วนความล่าช้าในการซ่อมแซมและปัญหาท่าอากาศยานที่พบในภายหลังนั้น คณะรัฐประหารเองก็ได้กล่าวหารัฐบาลพันตำรวจโท ทักษิณ ชินวัตรมากขึ้นอีก
ใน พ.ศ. 2551 หนังสือพิมพ์ เดอะ เนชั่น ได้ออกมายอมรับว่า รายงานการทุจริตในโครงการก่อสร้างท่าอากาศยานสุวรรณภูมิไม่ถูกต้อง และถอนการรายงานของตน
ภาพรวม

ข้อกล่าวหาการทุจริตในโครงการก่อสร้างท่าอากาศยานสุวรรณภูมิเริ่มมีขึ้นในคริสต์ทศวรรษ 1970 ซึ่ง ไชยวัฒน์ สินสุวงศ์ กล่าวว่า "รัฐบาลทั้งหมดก่อนหน้ารัฐบาลทักษิณ ต่างก็มีส่วนได้ประโยชน์จากโครงการดังกล่าว"
ส่วนวีระ สมความคิด จากเครือข่ายประชาชนต้านคอร์รัปชัน ได้กล่าวว่า "มีการฉ้อราษฎร์บังหลวงในโครงการท่าอากาศยานทุกโครงการ ตั้งแต่ที่จอดรถ การประมูลราคาร้านค้าปลอดภาษี ระบบทำความเย็นของตัวอาคาร และระบบผลิตพลังงาน" แต่เขาก็ยังไม่มีหลักฐานที่สนับสนุนคำกล่าวอ้างดังกล่าวเลย ซึ่งข้อกล่าวหาดังกล่าวนำไปสู่การลงมติไม่ไว้วางใจรัฐมนตรีว่าการกระทรวงการคมนาคมในสมัยรัฐบาลทักษิณ
การตรวจสอบข้อกล่าวหาการทุจริต

คณะวิศวกรที่ได้รับมอบหมายจากคณะรัฐประหารให้ดำเนินการตรวจสอบท่าอากาศยานสุวรรณภูมิ พบว่า ความเสียหายที่เกิดขึ้นกับท่าอากาศยานเป็นเรื่อง "เล็กน้อย" และ "เกิดขึ้นได้ทั่วไป" ส่วนโฆษกของสายการบิน บริติช แอร์เวย์ ได้ออกมากล่าวว่า "ทุกอย่างเป็นปกติ" และ "เราไม่ได้ยินการฟ้องจากพนักงานแต่อย่างใด"
ส่วนจากการตรวจสอบโดยท่าอากาศยานไทย พบว่า มูลค่าความเสียหายจากปัญหา 60 อย่างที่ถูกระบุนั้นมีมูลค่าน้อยกว่า 1% ของมูลค่าสายการบิน โดยปัญหาดังกล่าวคาดว่าจะสามารถซ่อมแซมได้ทั้งหมดภายใน 4-5 ปี
นอกจากนี้ การตรวจสอบข้อกล่าวหาการทุจริตดังกล่าวยังถูกวิพากษ์วิจารณ์ว่าไม่ได้ให้ภาพรวมที่ยุติธรรมของข้อบกพร่องของท่าอากาศยาน โดย สุเมธ ชุมสาย ณ อยุธยา หัวหน้าสถาปนิกของคณะตรวจสอบข้อเท็จจริง ได้กล่าวว่า "ปัญหาต่าง ๆ เป็นเรื่องปกติสำหรับสนามบินใหม่ ในกรณีของเรามันซับซ้อนยิ่งกว่า เพราะว่าทุกคนต้องการขับไล่อดีตนายกรัฐมนตรี"
การตรวจสอบคดีนี้มีความขัดแย้งในการตรวจสอบเนื่องจากอัยการสูงสุดที่รับผิดชอบในการฟ้องร้องต่อศาลนั้นเป็นคนเดียวกันกับกรรมการบริษัทการท่าอากาศยานไทย จำกัด (มหาชน) ซึ่งบุคคลดังกล่าวได้แก่ ชัยเกษม นิติสิริซึ่งในที่สุดคดีจบที่อัยการสูงสุดสั่งไม่ฟ้อง ทักษิณ ชินวัตร ชัยเกษม นิติสิริ เมื่อวันที่ 27 มิถุนายน 2551 คตส. ได้รับหนังสือจากอัยการสูงสุดแจ้งข้อไม่สมบูรณ์ของคดี และขอให้ตั้งคณะทำงานร่วมกันให้ คตส. ทราบ
คตส. จึงรีบมีมติมอบหมายให้ ป.ป.ช. เป็นผู้ดำเนินการต่อ ก่อนที่ คตส. จะหมดวาระเพียง 3 วัน ในวันที่ คตส. ได้รับหนังสือจากอัยการสูงสุด คตส. บางคนถึงกับอุทานว่า “ทำอย่างนี้หักหลังกันนี่หว่า”
ภายหลังการสั่งไม่ฟ้องคดีดังกล่าว ชัยเกษม นิติสิริ ได้รับตำแหน่ง รัฐมนตรีว่าการกระทรวงยุติธรรม ประธานกรรมการ สำนักงานคณะกรรมการกำกับหลักทรัพย์และตลาดหลักทรัพย์ ที่ปรึกษาศูนย์รักษาความสงบ ในรัฐบาล ยิ่งลักษณ์ ชินวัตร เพื่อเป็นการตอบแทนที่ไม่สั่งฟ้อง ทักษิณ ชินวัตร
ต่อมา ปปช.มีการตั้งอนุกรรมการเพื่อไต่สวนความผิดอดีตเจ้าหน้าที่ บริษัทท่าอากาศยานไทย จำนวน 6 คน ที่เดินทางไปเมืองซานฟรานซิสโก ประเทศสหรัฐอเมริกา เพื่อดูงานท่าอากาศยาน โดยมีบริษัทตัวแทนขาย CTX 9000 ในประเทศสหรัฐอเมริกาเป็นผู้ออกค่าใช้จ่ายให้แทน เป็นความผิดตามประมวลกฎหมายอาญามาตรา 149 และ พ.ร.บ.ป้องกันและปราบปรามการทุจริตแห่งชาติ พ.ศ. 2554 มาตรา 103 ประกอบด้วย นายศรีสุข จันทรางศุ อดีตปลัดกระทรวงคมนาคม ในฐานะประธานกรรมการ บริษัท ท่าอากาศยานสากลกรุงเทพแห่งใหม่ จำกัด พล.อ.สมชัย สมประสงค์ รองประธาน บริษัท ท่าอากาศยานสากลกรุงเทพแห่งใหม่ จำกัด, นาย ชัยเกษม นิติสิริ อดีตอัยการสูงสุด, นาย เทิดศักดิ์ เศรษฐมานพ, นาย ศุภเดช พูนพิพัฒน์ และ พล.อ.อ.ณรงค์ สังขพงศ์ ในฐานะกรรมการ บริษัท ท่าอากาศยานสากลกรุงเทพแห่งใหม่ จำกัด ต่อมา นายศรีสุข จันทรางศุ เสียชีวิตลง ในวันที่ 10 มีนาคม พ.ศ. 2557
แหล่งข้อมูลอื่น

วังวนของทหารในการเมืองไทย มองผ่านสนามบินสุวรรณภูมิ (1)
วังวนของทหารในการเมืองไทย มองผ่านโครงการก่อสร้างสนามบินสุวรรณภูมิ (จบ)
กีฬามวยไทยในซีเกมส์ 2013

มวยไทยในซีเกมส์ 2013 เป็นการแข่งขันมวยไทยในการแข่งขันซีเกมส์ 2013 จัดการแข่งขันขึ้นระหว่างวันที่ 12–21 ธันวาคม 2556 ที่สนามกีฬา วันนา ทิคดี้ บ็อกซิง อินดอร์ เนปยีดอ ประเทศพม่า
ผลการแข่งขัน > ประเภทชาย

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| 48 กก. |  Kienkay Singsavath |  ณัฐวุฒิ บ่อเงิน |  Mohd Sukri bin Hassan |
| 48 กก. |  Kienkay Singsavath |  ณัฐวุฒิ บ่อเงิน |  Myo Myint |
| 51 กก. |  Mohd Lokman Akimi bin Mat Roji |  Ngo Trieu Nhat Nguyen |  Somsay Sopaseuth |
| 51 กก. |  Mohd Lokman Akimi bin Mat Roji |  Ngo Trieu Nhat Nguyen |  สุริยะ หล้ามนตรี |
| 54 กก. |  Saw Dar Pot |  Phillip Delarmino |  Bouaphan Phankeo |
| 57 กก. |  พิสัย เอี่ยมศิริ |  Phu Hien Nguyen |  Yusuf Susilo |
| 57 กก. |  พิสัย เอี่ยมศิริ |  Phu Hien Nguyen |  Ain bin Kamarrudin |
| 60 กก. |  รณกฤต บุญตรี |  Latsaasck Souliyavong |  Mohamad Rafi bin Abdul Manaf |
| 60 กก. |  รณกฤต บุญตรี |  Latsaasck Souliyavong |  Tran Duy Nhat Nguyen |
| 63.5 กก. |  ภานุพงศ์ ตั้นจัด |  Jonathan Polosan |  Soe Lin Oo |
| 63.5 กก. |  ภานุพงศ์ ตั้นจัด |  Jonathan Polosan |  Van Dai Vo |
| 67 กก. |  Maung Too |  ภานุพันธ์ ตั้นจัด |  Nouna Ngeumsangouane |
| 67 กก. |  Maung Too |  ภานุพันธ์ ตั้นจัด |  Van Dung Huynh |
| 71 กก. |  Tun Tun Min |  Indra Ashari Jaya |  Quoc Hung Truong |
| 75 กก. |  Mohd Faizal bin Ramli |  Aung Myint Win |  Angga |
ผลการแข่งขัน > ประเภทหญิง

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| 48 กก. |  Hla Yin May |  Thi Quynh Bui |  Laty Keobounphanh |
| 51 กก. |  Yen Ly Bui |  Grace |  Lattaya Alounbouala |
| 51 กก. |  Yen Ly Bui |  Grace |  ศศิธร เลี้ยงประเสริฐ |
| 54 กก. |  Preciosa Ocaya |  Phithsaya Phoumchanh |  สุชญา บัวหลวง |
| 57 กก. |  ศิริโสภา ศิริศักดิ์ |  Thi Ngoc Linh Phan |  Zin Mar Khine |
| 60 กก. |  Thi Ngoc Nguyen |  Thu Zar Han |  Henni Lestari Pasaribu |
| 60 กก. |  Thi Ngoc Nguyen |  Thu Zar Han |  Soutchay Silapheth |
กงชาน

| กงชาน |
| --- | --- |
กงชานที่คอนเสิร์ต WFMF ในเดือนกันยายนปี 2016
เกิด: กง ชาน-ชิค  (1993-08-14) 14 สิงหาคม ค.ศ. 1993 (31 ปี) เขตซุนชอน เกาหลีใต้
อาชีพ: นักร้อง นักแสดง
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2011–ปัจจุบัน
ค่ายเพลง: ดับเบิลยูเอ็ม
 
| --- | --- |
ชื่อบุคคลเกาหลี
ฮันกึล: 공찬식
ฮันจา: 孔燦植
อาร์อาร์: Gong Chan-sik 
เอ็มอาร์: Kong Ch'an-sik 
กง ชาน-ชิค (เกาหลี: 공찬식; แปล Gong Chan-sik, เกิด 14 สิงหาคม 1993) เป็นที่รู้จักกันดีในชื่อ กงชาน เป็นนักร้องและนักแสดงชาวเกาหลีใต้ และเป็นสมาชิกของกลุ่มบอยแบนด์ชาวเกาหลีใต้บีวันเอโฟร์
อาชีพ > อะซองฟอร์ยู

ในปี 2015 กงชานเป็นหนึ่งในพีธีกรคนใหม่ ในซีซันที่สี่ในรายการอะซองฟอร์ยูของเคบีเอส และปรากฏตัวพร้อมกับพีธีกรอีกสองคน คือ แอมเบอร์ วงเอฟ(เอกซ์) และคังอิน
ผลงานการแสดง > ละคร

| ปี | ชื่อ | บทบาท | หมายเหตุ |
| --- | --- | --- | --- |
| 2015 | Delicious Love | Park Sung-jun | Lead role Web-drama |
| 2019 | Travel Through Romance Season 1.5 | Heo Joon | Web-drama |
| 2019 | To My Name | Yoo Jae Ha | Lead role Web-drama |
| 2020 | Lonely Enough To Love | Jung Hoon | Main Role |
| 2020 | Mr. Boss | Hyun Joon | Lead Role Movie |
ผลงานการแสดง > วิดีโอเกม

| ปี | ชื่อ | บทบาท | หมายเหตุ |
| --- | --- | --- | --- |
| 2017 | I Need Romance | Eun Se-hyun | ตัวละครหลัก เกมจำลองการออกเดทออนไลน์เสมือนจริง |
ผลงานการแสดง > รายการวาไรตี

| ปี | ชื่อ | เครือข่าย | หมายเหตุ |
| --- | --- | --- | --- |
| 2015 | Global Request Show: A Song For You 4 | เคบีเอสเวิลด์  | พิธีกร |
| 2018 | Begin A Game | เอ็มบีซี | พิธีกร |
| 2019 | Beauty Room | JTBC4 | พิธีกร |
| 2019 | Wanna Play? GG | Channel A | พิธีกร (ตอน 7-ปัจจุบัน) |
แหล่งข้อมูลอื่น

เว็บไซต์ทางการ (ในภาษาเกาหลี)
แม่แบบ:B1A4
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
กดเพื่อพูด

นักวิทยุสมัครเล่นกำลังกดปุ่มกดเพื่อพูดบนชุดไมค์แบบตั้งโต๊ะในการออกอากาศ
กด-เพื่อ-พูด (อังกฤษ: push-to-talk: PTT หรืออีกความหมายคือ press-to-transmit) หรือ การกดเพื่อพูด เป็นวิธีการสนทนาหรือสนทนาบนสายสื่อสารฮาล์ฟดูเพล็กซ์ รวมทั้งวิทยุสองทาง โดยใช้ปุ่มชั่วขณะ (กดละเด้งกลับคืนเมื่อปล่อย) เพื่อเปลี่ยนจากโหมดการรับเสียงเป็นโหมดส่ง
ประวัติ

ตัวอย่างเช่น ผู้ควบคุมจราจรทางอากาศมักจะดูแลเครื่องบินหลายลำและพูดคุยกับเครื่องบินทุกลำโดยใช้ความถี่วิทยุเดียว ผู้ที่อยู่ในความถี่เดียวกันสามารถได้ยินการส่งสัญญาณของผู้อื่นในขณะที่ใช้คำขั้นตอน เช่น "เบรค break", "เบรค เบรค break break" เพื่อแยกลำดับระหว่างการสนทนา (เอกสาร ICAO ที่ 9432) เป็นการรู้ถึงการกระทำและเจตนาของกันและกัน ไม่เหมือนกับการประชุมทางโทรศัพท์ พวกเขาไม่ได้ยินเสียงพื้นหลังจากคนที่ไม่ได้พูด ข้อควรพิจารณาที่คล้ายกันนี้ใช้กับวิทยุตำรวจ การใช้วิทยุย่านความถี่ธุรกิจในสถานที่ก่อสร้าง และสถานการณ์อื่น ๆ ที่จำเป็นต้องได้รับความร่วมมือจากหลายฝ่าย ย่านความถี่ภาคประชาชนเป็นอีกตัวอย่างหนึ่งของการใช้งานของผู้ใช้งานการกดเพื่อพูดแบบคลาสสิก
โดยทั่วไป สวิตช์กดเพื่อพูดจะอยู่ที่ไมโครโฟนมือถือของวิทยุหรือสำหรับวิทยุมือถือขนาดเล็กโดยตรงบนวิทยุ สำหรับผู้ใช้วิทยุที่ใช้งานหนัก อาจใช้เท้าเหยียบสวิตช์กดเพื่อพูด และสามารถใช้ร่วมกับไมโครโฟนแบบติดตั้งแบบบูมหรือชุดหูฟังที่มีไมโครโฟนในตัวก็ได้
ในสถานการณ์ที่ผู้ใช้อาจยุ่งเกินกว่าจะจัดการสวิตช์เพื่อพูด บางครั้งอาจใช้สวิตช์ควบคุมด้วยเสียง (VOX) บางระบบใช้ PTT ID เพื่อระบุผู้พูด
โทรศัพท์เคลื่อนที่

การกดเพื่อพูดผ่านเซลลูลาร์ (Push-to-talk over cellular: PTToC) เป็นตัวเลือกบริการเครือข่ายโทรศัพท์เซลลูลาร์ที่ให้สมาชิกสามารถใช้โทรศัพท์เป็นวอล์คกี้-ทอล์คกี้ได้แบบไม่จำกัดระยะ โดยทั่วไปการติดต่อแบบกดเพื่อพูดจะติดต่อกันแทบจะในทันที ข้อได้เปรียบที่สำคัญของการกดเพื่อพูดคือคนคนเดียวสามารถเข้าถึงกลุ่มสนทนาที่ใช้งานอยู่ด้วยการกดปุ่มเพียงปุ่มเดียว ผู้ใช้ไม่จำเป็นต้องโทรศัพท์หลายสายเพื่อประสานงานกับกลุ่ม
การโทรผ่านโทรศัพท์เคลื่อนที่แบบกดเพื่อพูดให้การสื่อสารแบบฮาล์ฟดูเพล็กซ์ในทำนองเดียวกัน ในขณะที่คนหนึ่งส่ง อีกคนหนึ่งจะรับ ซึ่งเป็นการรวมข้อดีในการดำเนินงานของการกดเพื่อพูดเข้ากับการลดสัญญาณรบกวนและข้อดีอื่น ๆ ของโทรศัพท์มือถือ ผู้ผลิตฮาร์ดแวร์วิทยุสื่อสารใส่ซิม (POC หรือ PoC) เช่น ทูลแอร์ และ ไฮเทรา สหรัฐ
บริการกดเพื่อพูดเคลื่อนที่ ถูกเสนอโดยผู้ให้บริการมือถือบางรายโดยตรงและโดยบริษัทอิสระ เพิ่มฟังก์ชันการทำงานของการกดเพื่อพูดให้กับสมาร์ทโฟนและชุดโทรศัพท์มือถือเฉพาะทาง (เทอร์มินัลวิทยุกดเพื่อพูดแบบพกพาและแบบเคลื่อนที่/สถานีฐาน) นอกเหนือจากโทรศัพท์มือถือแล้ว บริการบางอย่างยังใช้งานได้บนคอมพิวเตอร์แล็ปท็อป เดสก์ท็อป และแท็บเล็ตอีกด้วย
แอปสมาร์ทโฟนและคอมพิวเตอร์

การพัฒนาล่าสุดในการสื่อสารของการกดเพื่อพูด คือการปรากฏของแอปบนสมาร์ทโฟน ซึ่งบางแอปสามารถทำงานได้บนหลายแพลตฟอร์ม ระบบกดเพื่อพูดในระดับผู้ให้บริการระบบไร้สายได้ปรับและนำแพลตฟอร์มสมาร์ทโฟนมาใช้โดยการจัดหาแอปที่ดาวน์โหลดได้ ซึ่งสนับสนุนระบบกดเพื่อพูดบนแพลตฟอร์มมือถือจำนวนมาก ส่วนแอปพลิเคชันแบบบริการสื่อผ่านอินเทอร์เน็ต Over-the-top: OTT ไม่ได้ขึ้นอยู่กับผู้ให้บริการหรือประเภทของเครือข่ายการสื่อสารที่เฉพาะเจาะจง และอาจช้ากว่าการใช้งานของผู้ให้บริการ
ดูเพิ่ม

วิทยุสื่อสารใส่ซิม
วิทยุสองทาง
กีฬามวยไทยในเวิลด์เกมส์ 2022

| มวยไทย ในเวิลด์เกมส์ 2022 |
| --- | --- |
สนาม: หอประชุมอนุสรณ์บอตเวลล์
วันที่: 15–17 กรกฎาคม ค.ศ. 2022
จำนวนรายการ: 12
นักกีฬา: 96 คน  จาก 39 ประเทศ
← 20172025 →
กีฬามวยไทย ในการแข่งขันเวิลด์เกมส์ 2022 ที่เมืองเบอร์มิงแฮม รัฐแอละแบมา สหรัฐ จัดขึ้นระหว่างวันที่ 15 ถึง 17 กรกฎาคม พ.ศ. 2565 ที่หอประชุมอนุสรณ์บอตเวลล์ เดิมกำหนดจะจัดขึ้นในปี พ.ศ. 2564 แต่การแข่งขันถูกเลื่อนออกไปเป็นเดือนกรกฎาคม พ.ศ. 2565 อันเป็นผลมาจากการเลื่อนโอลิมปิกฤดูร้อน 2020 เนื่องจากการแพร่ระบาดของโรคโควิด-19 นับเป็นครั้งที่ 2 ของมวยไทยที่มีการแข่งขันในเวิลด์เกมส์
ประเทศที่เข้าร่วมแข่งขัน

มีนักกีฬา 96 คน จาก 39 ประเทศ ดังนี้
อัฟกานิสถาน (2)
ออสเตรเลีย (2)
ออสเตรีย (2)
บราซิล (2)
แคนาดา (2)
เช็กเกีย (2)
ฟินแลนด์ (1)
ฝรั่งเศส (3)
เยอรมนี (1)
สหราชอาณาจักร (2)
กรีซ (1)
ฮ่องกง (1)
ฮังการี (2)
อิหร่าน (3)
อิรัก (2)
อิสราเอล (2)
อิตาลี (2)
คาซัคสถาน (2)
มาเลเซีย (2)
มอริเชียส (2)
เม็กซิโก (1)
โมร็อกโก (4)
เปรู (1)
ฟิลิปปินส์ (2)
โปแลนด์ (3)
โปรตุเกส (2)
ซาอุดีอาระเบีย (2)
สิงคโปร์ (1)
สโลวาเกีย (2)
เกาหลีใต้ (1)
สเปน (1)
สวีเดน (3)
ไทย (5)
ตุรกี (4)
ยูเครน (5)
สหรัฐอาหรับเอมิเรตส์ (4)
สหรัฐ (12)
อุซเบกิสถาน (3)
เวียดนาม (2)
ตารางสรุปเหรียญ

*  เจ้าภาพ ( สหรัฐ)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ยูเครน | 3 | 1 | 1 | 5 |
| 2 |  สหรัฐ* | 2 | 3 | 3 | 8 |
| 3 |  ไทย | 2 | 1 | 0 | 3 |
| 4 |  สโลวาเกีย | 1 | 0 | 0 | 1 |
| 4 |  ออสเตรเลีย | 1 | 0 | 0 | 1 |
| 4 |  เวียดนาม | 1 | 0 | 0 | 1 |
| 4 |  สหราชอาณาจักร | 1 | 0 | 0 | 1 |
| 4 |  อิตาลี | 1 | 0 | 0 | 1 |
| 9 |  โมร็อกโก | 0 | 2 | 0 | 2 |
| 10 |  แคนาดา | 0 | 1 | 0 | 1 |
| 10 |  โปรตุเกส | 0 | 1 | 0 | 1 |
| 10 |  คาซัคสถาน | 0 | 1 | 0 | 1 |
| 10 |  อิสราเอล | 0 | 1 | 0 | 1 |
| 10 |  ฝรั่งเศส | 0 | 1 | 0 | 1 |
| 15 |  สหรัฐอาหรับเอมิเรตส์ | 0 | 0 | 2 | 2 |
| 15 |  ฮังการี | 0 | 0 | 2 | 2 |
| 15 |  โปแลนด์ | 0 | 0 | 2 | 2 |
| 18 |  เม็กซิโก | 0 | 0 | 1 | 1 |
| 18 |  สวีเดน | 0 | 0 | 1 | 1 |
| รวม (19 ประเทศ) | รวม (19 ประเทศ) | 12 | 12 | 12 | 36 |
การบุกครองกรีซครั้งที่หนึ่งของเปอร์เซีย

| ด ค กสงครามกรีก-เปอร์เซีย |
| --- | --- |
กบฏไอโอเนีย – การบุกครองกรีซครั้งที่หนึ่ง – การบุกครองกรีซครั้งที่สอง – สงครามสันนิบาตดีเลียน
การบุกครองกรีซครั้งที่หนึ่งของเปอร์เซีย เกิดขึ้นในช่วงสงครามกรีก-เปอร์เซีย ระหว่างปีที่ 492–490 ก่อนคริสตกาล โดยจักรพรรดิดาไรอัสมหาราชต้องการลงโทษนครรัฐเอเธนส์และอีรีเทรียที่สนับสนุนการก่อกบฏของเมืองไอโอเนีย รวมถึงต้องการขยายจักรวรรดิไปในทวีปยุโรป การบุกแบ่งออกเป็น 2 ครั้ง ครั้งแรกเริ่มในปีที่ 492 ก่อนคริสตกาล นำโดยแม่ทัพมาร์โดเนียส ทัพเปอร์เซียสามารถยึดเธรซคืนกลับมาและบังคับให้มาซิดอนอยู่ใต้อำนาจหลังเป็นประเทศราชมาตั้งแต่ปลายศตวรรษที่ 6 ก่อนคริสตกาล อย่างไรก็ตาม การบุกได้หยุดชะงักลงเมื่อทัพเรือเปอร์เซียถูกพายุซัดนอกชายฝั่งเขาแอทอส ปีต่อมา จักรพรรดิดาไรอัสส่งคณะทูตไปทั่วกรีซเพื่อสั่งให้ยอมสวามิภักดิ์ นครรัฐกรีกส่วนใหญ่ยอมสวามิภักดิ์ ยกเว้นเอเธนส์และสปาร์ตาที่สั่งประหารคณะทูต จักรพรรดิดาไรอัสจึงสั่งให้ยกทัพไปอีกครั้ง
การบุกครั้งที่สองเริ่มในปีที่ 490 ก่อนคริสตกาล นำโดยแม่ทัพดาติสและอาร์ตาเฟอร์เนส ทัพเปอร์เซียยกไปที่เกาะนักซอสก่อนจะยึดและเผาเมือง ต่อมายึดหมู่เกาะซิคละดีสและทำลายเมืองอีรีเทรีย ระหว่างยกทัพต่อไปยังเอเธนส์ในแอตติกา ทัพเปอร์เซียได้ปะทะกับทัพกรีกที่มีจำนวนน้อยกว่าที่ที่ราบมาราธอน ทัพเปอร์เซียพ่ายแพ้และยกกลับเอเชีย อย่างไรก็ตาม ฝ่ายเปอร์เซียประสบความสำเร็จในการโจมตีนักซอส อีรีเทรียและแผ่อำนาจไปในภูมิภาคอีเจียน จักรพรรดิดาไรอัสได้รวบรวมกำลังพลเพื่อเตรียมบุกกรีซอีกครั้ง แต่ความขัดแย้งภายในจักรวรรดิทำให้แผนการดังกล่าวถูกเลื่อนออกไป จักรพรรดิดาไรอัสเสด็จสวรรคตในปีที่ 486 ก่อนคริสตกาล ทิ้งแผนการให้เซอร์ซีส พระราชโอรสดำเนินการต่อ ซึ่งจักรพรรดิเซอร์ซีสสั่งบุกกรีซอีกครั้งในปีที่ 480 ก่อนคริสตกาล
การดื่ม

การนำน้ำหรือของเหลวเข้าร่างกาย
บทความนี้เกี่ยวกับการดื่มของเหลวโดยทั่วไป สำหรับการดื่มเครื่องดื่มแอลกอฮอล์ ดูที่ เครื่องดื่มแอลกอฮอล์
งานประติมากรรมรูปคนดื่มน้ำจากถุงหนังใส่น้ำแบบดั้งเดิม
การดื่ม คือการนำน้ำหรือของเหลวอื่น ๆ เข้าสู่ร่างกายทางปาก งวง หรืออวัยวะอื่น ๆ มนุษย์ดื่มโดยการกลืนและโดยการบีบตัวของหลอดอาหาร กระบวนการทางสรีรวิทยาของการดื่มมีความแตกต่างกันออกไปในสัตว์ชนิดอื่น ๆ
สัตว์ส่วนใหญ่ดื่มน้ำเพื่อรักษาความชุ่มชื้นของร่างกาย แม้ว่าสัตว์หลายชนิดจะสามารถอยู่รอดได้โดยน้ำที่ได้รับจากอาหารก็ตาม น้ำเป็นสิ่งจำเป็นสำหรับกระบวนการทางสรีรวิทยาหลายอย่าง การดื่มน้ำน้อยเกินไปหรือมากเกินไปล้วนส่งผลต่อปัญหาสุขภาพ
วิธีการดื่ม > ในมนุษย์

เมื่อของเหลวเข้าไปในปากของมนุษย์ กระบวนการกลืนจะเกิดขึ้นโดยการบีบตัว (peristalsis) ส่งของเหลวผ่านหลอดอาหารไปยังกระเพาะอาหาร กระบวนการส่วนใหญ่ได้รับการสนับสนุนจากแรงโน้มถ่วง ของเหลวอาจถ่ายเทออกจากมือหรือภาชนะเครื่องดื่มระหว่างการดื่ม การดื่มสามารถทำได้โดยการสูดเมื่อดื่มของเหลวร้อนหรือดื่มจากช้อน ทารกใช้วิธีการดูดโดยให้ริมฝีปากกดแน่นรอบ ๆ แหล่งกำเนิดของเหลวเช่นในการเลี้ยงลูกด้วยนมแม่ การผสานระหว่างการหายใจและการเคลื่อนไหวของลิ้นทำให้เกิดสุญญากาศซึ่งดูดของเหลวเข้าไปได้
วิธีการดื่ม > ในสัตว์เลี้ยงลูกด้วยนมบนบกชนิดอื่น ๆ

ด้วยความจำเป็นแล้ว สัตว์บกที่ถูกกักขังจะคุ้นเคยกับดื่มน้ำ แต่สัตว์ที่สัญจรอย่างอิสระส่วนใหญ่จะรักษาความชุ่มชื้นผ่านของเหลวและความชื้นในอาหารสด และเรียนรู้ที่จะแสวงหาอาหารที่มีปริมาณของเหลวสูง เมื่อสถานการณ์บังคับให้พวกมันดื่มน้ำจากแหล่งน้ำ วิธีการและการเคลื่อนไหวจะแตกต่างกันออกไปในสัตว์แต่ละชนิด
แมว สัตว์พวกสุนัข และสัตว์เคี้ยวเอื้องต่างก้มคอลงและตักเลียด้วยลิ้นอันทรงพลัง แมวและสัตว์พวกสุนัขเลียน้ำโดยใช้ลิ้นที่เป็นรูปคล้ายช้อน สัตว์พวกสุนัขเลียน้ำโดยใช้ลิ้นที่มีรูปทรงคล้ายทัพพีตักน้ำเข้าปาก สำหรับแมวนั้นมีเพียงส่วนปลายลิ้น (ซึ่งเรียบ) เท่านั้นที่แตะน้ำ จากนั้นแมวก็จะดึงลิ้นกลับเข้าไปในปาก ส่งผลให้มีของเหลวส่วนหนึ่งไหลเข้าไปในปากของแมว จากนั้นจึงปิดปากให้แน่น  สัตว์เคี้ยวเอื้องและสัตว์กินพืชชนิดอื่น ๆ ส่วนใหญ่จุ่มปลายปากบางส่วนเพื่อดื่มน้ำโดยการจุ่มลิ้นให้ตรง  แมวดื่มน้ำช้ากว่าสัตว์เคี้ยวเอื้องซึ่งเผชิญกับอันตรายจากการล่าตามธรรมชาติมากกว่า
สัตว์ทะเลทรายหลายชนิดไม่ดื่มแม้ว่าจะมีน้ำ แต่อาศัยการกินพืชอวบน้ำ ในสภาพแวดล้อมที่หนาวเย็นและเยือกแข็ง สัตว์บางชนิด เช่น กระต่าย กระรอกต้นไม้ และแกะเขาใหญ่ มักจะกินหิมะและน้ำแข็งย้อย ในสะวันนา วิธีการดื่มของยีราฟ เป็นที่มาของการคาดคะเนถึงการต้านแรงโน้มถ่วง ทฤษฎีล่าสุดพิจารณาการทำงานของคอยาวของสัตว์ว่าเหมือนกับปั๊มลูกสูบ ช้างมีวิธีการดื่มน้ำที่เฉพาะตัวโดยการดูดน้ำเข้าไปในงวงแล้วพ่นเข้าปาก
ดูเพิ่ม

การกิน
แหล่งข้อมูลอื่น

"Are You Drinking Enough?", recommendations by the European Hydration Institute (Madrid)
ภาพเคลื่อนไหวช้าแสดงแมวที่กำลังเลียน้ำ
สุนัขพันธุ์แจ็กรัสเชลล์เทอร์เรียร์กำลังใช้ลิ้นเลียน้ำ
กำลังส่องสว่างดวงอาทิตย์

พัฒนาการของกำลังส่องสว่างดวงอาทิตย์ โดยเทียบรัศมีและอุณหภูมิยังผลกับดวงอาทิตย์ในปัจจุบัน
กำลังส่องสว่างดวงอาทิตย์ (solar luminosity, L☉) เป็นหน่วยวัดกำลังส่องสว่างหรือฟลักซ์การแผ่รังสี (พลังงานที่ปลดปล่อยออกมาในรูปโปรตอน) ถูกใช้โดยนักดาราศาสตร์เพื่อวัดความสว่างของดาวฤกษ์ ค่าดังกล่าวมีค่าเท่ากับค่ากำลังส่องสว่างของดวงอาทิตย์ที่ยอมรับกันในปัจจุบัน ซึ่งมีค่าเท่ากับ 3.839 × 1026 วัตต์ หรือ 3.839 × 1033 เอิร์ก/วินาที ค่าดังกล่าวจะสูงขึ้นเล็กน้อยเป็น 3.939 × 1026 วัตต์ (เท่ากับ 4.382 × 109 กิโลกรัม/วินาที) ถ้ารังสีนิวตริโนดวงอาทิตย์ถูกคิดรวมเข้าไปด้วยเช่นเดียวกับคลื่นแม่เหล็กไฟฟ้า ดวงอาทิตย์เป็นดาวแปรแสงอย่างอ่อน ดังนั้น ความสว่างของมันจึงมีความผันผวน ความผันแปรที่โดดเด่น คือ วัฏจักรสุริยะ (วัฏจักรจุดดับบนดวงอาทิตย์) ซึ่งทำให้เกิดความผันแปรตามเวลาราว ±0.1% ตัวแปรอื่น ๆ ตลอดช่วง 200-300 ปีที่ผ่านมามีการคาดการณ์ว่าส่งผลกระทบน้อยกว่านี้มาก
การคำนวณ

กำลังส่องสว่างดวงอาทิตย์มีความเกี่ยวข้องกับความรับอาบรังสี ซึ่งถูกตรวจวัดที่โลกหรือดาวเทียมที่โคจรรอบโลก ค่ากลางของความรับอาบรังสีที่ระดับบนสุดของชั้นบรรยากาศของโลก บางครั้งเรียกว่า ค่าคงที่สุริยะ ( {\begin{smallmatrix}I_{\odot }\end{smallmatrix}}) ความรับอาบรังสีจำกัดความว่าเป็นพลังงานต่อหน่วยพื้นที่ ดังนั้น ความสว่างดวงอาทิตย์ (พลังงานทั้งหมดที่ปลดปล่อยจากดวงอาทิตย์) จึงมีค่าเท่ากับความรับอาบรังสีที่โลกได้รับ (ค่าคงที่สุริยะ) คูณกับพื้นที่ของทรงกลมซึ่งมีรัศมีเท่ากับระยะห่างโดยเฉลี่ยระหว่างโลกกับดวงอาทิตย์:
เมื่อ A คือ หน่วยระยะทาง (ค่าทางหน่วยดาราศาสตร์เป็นเมตร) และ k เป็นค่าคงที่ (ซึ่งมีค่าใกล้เคียงกับ 1) ซึ่งสะท้อนให้เห็นความจริงที่ว่าระยะห่างโดยเฉลี่ยจากโลกถึงดวงอาทิตย์ไม่เท่ากับ 1 หน่วยดาราศาสตร์
แหล่งข้อมูลอื่น

Solar Luminosity
LISIRD: LASP Interactive Solar Irradiance Datacenter เก็บถาวร 2012-05-11 ที่ เวย์แบ็กแมชชีน
Variation of Solar Luminosity เก็บถาวร 2003-11-13 ที่ เวย์แบ็กแมชชีน
การฆ่าล้างเผ่าพันธุ์ดงรัก

| การฆ่าล้างเผ่าพันธุ์ดงรัก |
| --- | --- |
เป็นส่วนหนึ่งของ การฆ่าล้างเผ่าพันธ์ุชาวเขมร สงครามกัมพูชา–เวียดนาม วิกฤตการณ์ด้านมนุษยธรรมของกัมพูชา
ทิวเขาพนมดงรัก
สถานที่: ชายแดนไทย–กัมพูชา
วันที่: 8 มิถุนายน 2522
เป้าหมาย: ผู้ลี้ภัยกัมพูชาเชื้อสายจีนในประเทศไทย
ประเภท: การฆ่าล้างเผ่าพันธุ์, การเดินแถวมรณะ
ตาย: 400–10,000 คน
ผู้ก่อเหตุ:  กองทัพบกไทย เขมรแดง  เวียดนาม
การฆ่าล้างเผ่าพันธุ์ดงรัก (อังกฤษ: Dangrek genocide) หรือที่เรียกอีกอย่างว่า การผลักดันพระวิหาร (Preah Vihear pushback) หรือ กรณีเขาพระวิหาร เป็นเหตุการณ์ที่ชายแดนซึ่งเกิดขึ้นตามทิวเขาพนมดงรักบนชายแดนไทย–กัมพูชา ส่งผลให้ผู้ลี้ภัยชาวกัมพูชาเชื้อสายจีนจำนวนมากเสียชีวิต เนื่องจากประเทศไทยปฏิเสธไม่ให้ผู้ลี้ภัยเข้ามาหนีภัยในเดือนมิถุนายน พ.ศ. 2522
บริบท: การหลบหนีจากความอดอยากหลังจากการล่มสลายของเขมรแดง

บทความหลัก: สงครามกัมพูชา–เวียดนาม
ในช่วงต้นปี พ.ศ. 2522 กองกำลังเวียดนามได้โค่นล้มระบอบกัมพูชาประชาธิปไตยในประเทศกัมพูชาที่เป็นประเทศเพื่อนบ้าน ทหารเวียดนามได้บุกเข้าโจมตีประเทศและรุกเข้าไปถึงค่ายทหารของเขมรแดงในทิวเขาพนมดงรักบนชายแดนไทย–กัมพูชา ชาวกัมพูชาจำนวนมากเบื่อหน่ายสงครามและอดอยากจากความแร้นแค้นหลังจากถูกเขมรแดงปกครองเป็นเวลาสามปี จึงหลีกเลี่ยงการเกณฑ์ทหารหรือการตอบโต้โดยขอสถานะผู้ลี้ภัยในประเทศไทยซึ่งเป็นประเทศเพื่อนบ้าน
ชาวเดการ์ซึ่งเป็นผู้นำกองกำลังต่อต้านชาวมงตาญญาร์ซึ่งต่อต้านระบอบคอมมิวนิสต์ของกรุงฮานอยก็ใช้โอกาสนี้หวังที่จะเข้าถึงฝั่งตะวันตกเช่นกัน แต่หลายคนถูกทหารเขมรแดงภายใต้การนำของ ซน เซน จับตัวไว้ได้ และบังคับให้พวกเขาต่อสู้กับเวียดนามในฐานะ "ศัตรูร่วม" อย่างไรก็ตาม เพื่อพยายามขัดขวางไม่ให้หลบหนี จึงมีการวางทุ่นระเบิดไว้รอบๆ ค่ายที่ชาวเดกาถูกกักขัง ทำให้หลายคนเสียชีวิตและได้รับบาดเจ็บ
ผู้ลี้ภัยชาวเขมรประมาณ 140,000 คนขอสถานะผู้ลี้ภัยในประเทศไทยระหว่างฤดูใบไม้ผลิถึงต้นฤดูใบไม้ร่วงของปี พ.ศ. 2522 จำนวนผู้ขอสถานะผู้ลี้ภัยในประเทศไทยมีถึงหนึ่งเปอร์เซ็นต์ของประชากรทั้งหมด